**Anunţ**

**pentru iniţierea consultării publice a proiectului hotărîrii**

**Guvernului cu privire la parteneriatul public-privat**

**în servicii de radioterapie în cadrul IMSP Institutul Oncologic**

Ministerul Sănătăţii iniţiază, începînd cu data de 20.03.12, consultarea publică a proiectului hotărîrii Guvernului cu privire la parteneriatul public-privat în servicii de radioterapie în cadrul IMSP Institutul Oncologic.

Proiectul hotărîrii Guvernului cu privire la parteneriatul public-privat în servicii de radioterapie în cadrul ÎMSP Institutul Oncologic este elaborat în conformitate cu prevederile Legii nr. 179-XIII din 10 iulie 2008 cu privire la parteneriatul public-privat, Strategia Naţională de Dezvoltare, Politica Naţională de Sănătate, Strategia de dezvoltare a sistemului de sănătate în perioada 2008-2017 şi programul de Dezvoltare Strategică a Ministerului Sănătăţii pentru 2012-2014.

Proiectul menţionat are drept scop modernizarea parcului de aparate şi tehnologii radioterapice şi de asigurare a calităţii asistenţei medicale prestate bolnavilor cu patologii oncologice.

Proiectul Hotărîrii Guvernului a fost elaborat de Ministerul Sănătăţii şi este remis spre avizare de către organele centrale de specialitate ale administraţiei publice centrale, sindicate şi patronate.

Ministerul Sănătăţii va fi responsabil de monitorizare şi evaluare. Pe parcursul implementării vor fi luate măsurile necesare în vederea consultării periodice şi identificării eventualelor probleme aferente implementării şi ajustării corespunzătoare a reglementării propuse.

Propunerile şi sugestiile pe marginea proiectului, suspus consultărilor publice, pot fi expediate în adresa Direcţiei planificare şi regionalizare servicii de sănătate integrată, dnei Svetlana Cotelea, pe adresa electronică: [svetlana.cotelea@ms.gov.md](mailto:svetlana.cotelea@ms.gov.md), la tel. 268866 sau la faxul 268825 în termen pînă la 09.04.2012.

Materialele aferente proiectului sunt disponibile pe pagina web a Ministerului Sănătăţii – [www.ms.gov.md](http://www.ms.gov.md/) („Transparenţa decizională”; compartimentul „Anunţ de organizare a consultărilor publice”).